# Gliese 179

Gliese 179 (GJ 179 / HIP 22627 / Ross 401) és un estel de magnitud aparent +11,56 a la constel·lació d'Orió, visualment a 44 minuts d'arc de Tabit (π$^3$ Orionis). Des de 2010 es coneix l'existència d'un planeta extrasolar en òrbita al voltant d'aquest estel.
Situada a 40 anys llum del sistema solar, Gliese 179 és una nana roja de tipus espectral M3.5V. Té una temperatura efectiva de 3.370 ± 100 K i una massa de 0,36 masses solars. El seu radi és equivalent al 38% del radi solar i la seva velocitat de rotació projectada és inferior a 1,5 km/s. És un estel tènue que brilla amb una lluminositat equivalent al 1,6% de la del Sol i mostra activitat cromosfèrica. Té una metal·licitat —abundància relativa d'elements més pesats que l'heli— superior a la solar, entorn del doble de la mateixa.
Les característiques físiques de Gliese 179 —temperatura, massa i elevada metal·licitat— són molt similars a les de Gliese 876, nana vermella que alberga un ampli sistema planetari.

## Sistema planetari

El 2010 es va anunciar el descobriment d'un planeta entorn de Gliese 179, denominat Gliese 179 b. És un planeta jovià que s'hi mou a una distància mitjana de 2,41 ua respecte a l'estel. Té un llarg període orbital de 6,3 anys.
| Company (En ordre des de l'estrella) | Massa (M$_J$) | Període Orbital (dies) | Eix semimajor (AU) | Excentricitat |
| Gliese 179 b | > 0,82 ± 0,07 | 2288 ± 59 | 2,41 ± 0,04 | 0,21 ± 0,08 |

## Referències

* ↑ «G.P. Kuiper's spectral classifications of proper-motion stars». The Astrophysical Journal Supplement Series, 10-1985, pàg. 197–227. DOI: 10.1086/191069.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Gregory W. Henry «The California Planet Survey. I. Four New Giant Exoplanets» (en anglès). Astrophysical Journal, 2, 10-09-2010, pàg. 1467–1481. DOI: 10.1088/0004-637X/721/2/1467.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* 1 2 Ignasi Ribas Canudas «The CARMENES search for exoplanets around M dwarfs. Stellar atmospheric parameters of target stars with SteParSyn». Astronomy and Astrophysics, 12-2021. DOI: 10.1051/0004-6361/202141980.
* ↑ Giuseppina Micela «Catalog for the ESPRESSO blind radial velocity exoplanet survey». Astronomy and Astrophysics, 9-2019. DOI: 10.1051/0004-6361/201834729.
* ↑ M. Lampón «The CARMENES search for exoplanets around M dwarfs. High-resolution optical and near-infrared spectroscopy of 324 survey stars» (en anglès). Astronomy and Astrophysics, 4-2018, pàg. 49–49. DOI: 10.1051/0004-6361/201732054.
* ↑ Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ Gliese 179 (SIMBAD)
* 1 2 3 Andrew W. Howard, John Asher Johnson, Geoffrey W. Marcy, Debra A. Fischer, Jason T. Wright, David Bernat, Gregory W. Henry, Kathryn M. G. Peek, Howard Isaacson, Kevin Apps, Michael Endl, William D. Cochran, Jeff A. Valenti, Jay Anderson, Nikolai E. Piskunov «The California Planet Survey I. Four New Giant Exoplanets». The Astrophysical Journal, 721, 2, 2010. pp. 1467-1481.